b'\n_START_ARTICLE_\nKomsomol\n_START_PARAGRAPH_\nKomsomol (rusko \xd0\x9a\xd0\xbe\xd0\xbc\xd1\x81\xd0\xbe\xd0\xbc\xd0\xbe\xd0\xbb) je zlo\xc5\xbeenka iz polnega ruskega naziva Kommunisti\xc4\x8deskij sojuz molode\xc5\xbei (\xd0\x9a\xd0\xbe\xd0\xbc\xd0\xbc\xd1\x83\xd0\xbd\xd0\xb8\xd1\x81\xd1\x82\xd0\xb8\xd1\x87\xd0\xb5\xd1\x81\xd0\xba\xd0\xb8\xd0\xb9 \xd1\x81\xd0\xbe\xd1\x8e\xd0\xb7 \xd0\xbc\xd0\xbe\xd0\xbb\xd0\xbe\xd0\xb4\xd1\x91\xd0\xb6\xd0\xb8 oziroma v slovenskem prevodu Komunisti\xc4\x8dna mladinska organizacija). Organizacija je bila ustanovljena 29. oktobra 1918. Leta 1922 so njeno ime spremenili v\xc2\xa0\xc2\xbbVsesovjetska leninisti\xc4\x8dna komunisti\xc4\x8dna zveza mladine\xc2\xab, ime Komsomol je ostalo. Organizacija je formalno skupaj s pionirsko organizacijo predstavljala pomladek Komunisti\xc4\x8dne partije Sovjetske zveze, vanjo so morali biti v\xc4\x8dlanjeni vsi mladinci. Najvi\xc5\xa1ja starost pripadnikov komsomolcev je bila 28 let, funkcionarji organizacije so lahko bili starej\xc5\xa1i._NEWLINE_Mladi jugoslovanski komunisti so bili po sovjetskem zgledu zdru\xc5\xbeeni v organizacijo pod imenom SKOJ - Savez komunisti\xc4\x8dke omladine Jugoslavije (1919 - 1974).'